คือเคยถามไปแล้วก่อนหน้านี้คะ คุณให้ไปพบแพทย์คะ ซึ่งหนูไปมาแล้วคะเมื่อวันจันทร์ ได้ยามา หลายตัวคะ ยาprevacid fdt30mg.,air-x,mucosta100mg.,Buscopan10mg.,Gasmotin5mg. แต่ ตอนนี้มีอาการระคายเคืองคอเพิ่มคะ ไอ คืออาการของโรคใชมั้ยคะ จะสอบถามว่าถ้าจะอมยาแก้ไอ ระคายคอ ควรเป็นยาอมตัวไหนดีคะ แล้วอาการกรดไหลย้อนจะหายมั้ยคะ เพราะพึ่งทานยาที่ให้มาไปแค่ 1วันเต็มคะ
สวัสดีค่ะ และคำถามเพิ่มเติมว่าอาการระคายคอเป็นอาการของโรคหรือไม่ เป็นอาการของโรคกรดไหลย้อนได้ค่ะกรดไหลย้อนคือภาวะที่กรดหรือน้ำย่อยในกระเพาะไหลย้อนกลับมาในหลอดอาหาร จนทำให้เกิดการอักเสบของหลอดอาหาร โดยผู้ป่วยส่วนใหญ่จะรู้สึกแสบร้อนกลางอก เรอเปรี้ยว และคลื่นไส้ ในบางรายอาจมีอาการคล้ายกับเป็นหอบหืดทำให้มีอาการไอ หายใจลำบาก กลืนลำบาก เสียบแหบร่วมด้วยได้การรักษาเน้นที่การปรับพฤติกรรมร่วมกับรับประทานยาลดกรดในกระเพาะร่วมด้วยค่ะ การดูแลตัวเองเบื้องต้น ควรงดรับประทานอาหารมื้อใหญ่ๆ งดรับประทานอาหารรสจัด ของมัน ของทอด รับประทานอาหารให้ตรงเวลา ไม่ควรเข้านอนทันทีหลังรับประทานอาหาร โดยควรรับประทานยาให้ต่อเนื่องกัน 2 สัปดาห์ขึ้นไปก่อนจึงน่าจะเริ่มเห็นผลการรักษาค่ะอาการที่ควรกลับไปพบแพทย์เช่น หลังปรับพฤติกรรมและรับประทานยาลดกรดแล้วอาการไม่ทุเลา มีถ่ายดำ อาเจียนเป็นเลือด ถ่ายเป็นเลือด ปวดแน่นท้องมาก น้ำหนักลด รับประทานอาหารได้น้อยลง กลืนลำบากมากขึ้นเรื่อยๆ ซึ่งเป็นสัญญาณว่าอาจมีเนื้องอกหรือเนื้อร้ายในกระเพาะอาหารหรือหลอดอาหารได้